Viking Window juhatuse esimees Toomas Agasild tunnistas, et kui saaks aega kriisieelsesse aega tagasi keerata, hakkaks ta kulusid kokku hoidma kohe, kui esimesed kriisitunnused on turul näha.
"Kiire arenguga kasvasid ettevõtte laokulud, mida poleks tohtinud enam kasvatada," märkis Agasild aprilli Saldos. Kriisi tõttu pidi ettevõte koondama kvalifitseeritud tööjõudu, keda kasvufaasis tuleb taas koolitama hakata.
Negatiivse pingeallikana tõi Agasild välja pankade suhtumise: pankade otsustamiskiirus laenupuhkuse puhul on nii aeglane, et tagavaradeta ettevõte läheb põhja enne, kui pangalt vastuse saab.
Lähima poole aasta perspektiivis Agasild paranemise märke ei näe, ent usub turu stabiliseerumisse.
Viking Window'l õnnestus küll kriisi käigus säilitada turuosa, aga kasumist on saanud kahjum.